**Spørgeskema til kommunens helbredsattest**

I anledning af at kommunen har bedt om en Helbredsattest, vil vi bede dig om at overveje og meget gerne besvare følgende spørgsmål og medbringe det til lægen. Attesten skal, sammen med sagens øvrige oplysninger, bruges i kommunens vurdering af din arbejdsevne, og det er derfor vigtigt, at vi har et fuldstændigt billede af din helbredsmæssige situation. **Det er meget vigtigt for udfærdigelsen af attesten, at vi har så mange oplysninger som muligt.**

1. Hvilke problemer har du med dit helbred for øjeblikket?

*Beskriv venligst de problemer du har med kroppen og/eller humøret, som har betydning for dit funktionsniveau. Andre gener af mindre vigtighed må også gerne nævnes.*

2. Hvilke tanker gør du dig om dit helbred på længere sigt / i fremtiden?

*Tænker du at alle behandlingsmuligheder er afprøvede? Er du bange for at der er overset noget? Hvordan tænker du at et arbejde vil påvirke din(e) sygdom(me)?*

3. Hvad betyder det for din hverdag?

*Hvilke daglige gøremål i hjemmet kan du ikke længere klare? Hvilke kan du (eventuelt med besvær) stadig udføre? Hvad ville du ikke kunne gøre på et arbejde? Hvad ville du kunne holde til på et arbejde? Påvirker dit helbred omgangen med venner og familie?*

4. Påvirker helbredsproblemerne dit humør?

*Hvis ja, på hvilken måde? Hvad med dit energiniveau? Anspændthed? Vrede? Hukommelsesproblemer? Søvnbesvær? Kan du stadig føle glæde? Har du stadig lyst til ting der gør dig glad? Andet?*

5. Er der andre forhold end de rent helbredsmæssige som også påvirker dit liv negativt?

*For eksempel dårlige oplevelser på arbejdspladsen? Skilsmisse? Ordblindhed? Misbrug? Dårlige boligforhold? Ægteskabelige problemer? Problemer med børnene?*

6. Hvilke forventninger har du til fremtiden?

*Dette punkt er meget vigtigt, udfyld det så godt du kan. (Brug gerne bagsiden)*

*Hvad er dine tanker om f.eks. tilbagevenden til arbejdsmarkedet (såfremt du er sygemeldt)?*

*Mener du selv at du kan klare et fuldtidsjob? Har du nogle tanker omkring eventulle skånehensyn? Hvordan skulle den ideelle arbejdsplads og arbejdsfunktion være? Gør du dig tanker om din sygdom?*

Venligst medbring disse papirer til samtalen med lægen.

På forhånd tak.